CELEX: 22017D1083
Language: hr
Date: 2015-10-30 00:00:00
Title: Odluka Zajedničkog odbora EGP-a br. 294/2015 od 30. listopada 2015. o izmjeni Priloga XXII. (Pravo trgovačkih društava) Sporazumu o EGP-u [2017/1083]

22.6.2017   
               
               
                  HR
               
               
                  Službeni list Europske unije
               
               
                  L 161/89
               
            ODLUKA ZAJEDNIČKOG ODBORA EGP-a
      br. 294/2015
      od 30. listopada 2015.
      o izmjeni Priloga XXII. (Pravo trgovačkih društava) Sporazumu o EGP-u [2017/1083]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Direktiva Vijeća 2014/102/EU od 7. studenoga 2014. o prilagodbi Direktive 2013/34/EU Europskog parlamenta i Vijeća o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća zbog pristupanja Republike Hrvatske (1) treba se uključiti u Sporazum o EGP-u.
               
            
                  (2)
               
               
                  Sporazum o sudjelovanju Republike Hrvatske u Europskom gospodarskom prostoru (2) (Sporazum o proširenju EGP-a iz 2014.) potpisan 11. travnja 2014. u Bruxellesu privremeno se primjenjivao na države potpisnice od 12. travnja 2014. te se ova Odluka stoga primjenjuje privremeno do stupanja na snagu Sporazuma o proširenju EGP-a iz 2014.
               
            
                  (3)
               
               
                  Prilog XXII. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U točki 10.i (Direktiva 2013/34/EU Europskog parlamenta i Vijeća) Priloga XXII. Sporazumu o EGP-u dodaje se sljedeće:
      „, kako je izmijenjena:
      
                  —
               
               
                  
                     32014 L 0102: Direktivom Vijeća 2014/102/EU od 7. studenoga 2014. (SL L 334, 21.11.2014., str. 86.),”.
               
            Članak 2.
      Vjerodostojni su tekstovi Direktive 2014/102/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 1. studenoga 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1) ili na dan stupanja na snagu Odluke Zajedničkog odbora EGP-a br. 293/2015 od 30. listopada 2015. (3) ili na dan stupanja na snagu Sporazuma o proširenju EGP-a iz 2014., koji god je datum kasniji.
      Do stupanja na snagu Sporazuma o proširenju EGP-a iz 2014., ova se Odluka privremeno primjenjuje od 1. studenoga 2015. pod uvjetom da su sva priopćenja iz članka 103. stavka 1. Sporazuma o EGP-u poslana ili od dana stupanja na snagu Odluke Zajedničkog odbora EGP-a br. 293/2015 od 30. listopada 2015., koji god je datum kasniji.
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 30. listopada 2015.
         
            
               Za Zajednički odbor EGP-a
            
            
               Predsjednica
            
            Oda SLETNES
         
      
      
         (1)  SL L 334, 21.11.2014., str. 86.
      
      
         (2)  SL L 170, 11.6.2014., str. 18.
      
      
         (*1)  Ustavni zahtjevi nisu navedeni.
      
         (3)  Vidjeti stranicu 87. ovoga Službenog lista.